Franz Sigel

thumb
Officiero del armeas german e american Franz Sigel (1824-1902) nasceva in Baden, Germania. Ille completava le Academia Militar de Karlsruhe in 1843, e esseva facite un locotenente in le armea de Baden. Ille esseva vulnerate - perdeva - in un duello in 1847. In 1848 ille prendeva parte in opposition contra le governamento de Baden. Ille incoragiava homines inrolar se in le revolution. Ille esseva facite un colonnello. Illes voleva Baden esser un republica, un governamento del populo, ma non independente de Germania. Illes opponeva un armea plus micre que lor armea - e perdeva.

Illes fugiva a Suissa. Sigel se translocava a Anglaterra, e in 1852 al Statos Unite. La ille deveniva un inseniante in le Stato de Nove York, e un professor in le Stato de Missouri. Quando le Guerra Civil Statounitese comenciava in 1861, ille con su ideas revolutionari e education esseva facite un colonnello in le armea del Union. Sigel continuava a perder le major parte de su battalias. Al altere generales american ille non placiava. (Pro esser juste, le unic general bon del Union esseva le general Ulysses Grant.) Nonobstante, ille esseva multo bon in persuader homines german-american a inrolar se in le armea, e dunque al presidente Abraham Lincoln ille placiava, e esseva facite un general. Ille ganiava un sol battalia a Pea Ridge [Cresta de Pisos] in 1862. Le altere generales sovente cambiava su positiones, e in 1864 ille esseva reimplaciate, e non plus esseva le commandante del soldatos german, qui le amava. Post le guerra Sigel laborava in diverse officios, a vices del governamento. In le Statos Unite ha duo statuas de ille, stratas con su nomine, e duo cantos super ille.

 Referentias 

https://www.battlefields.org/learn/biographies/franz-sigel 

https://encyclopediavirginia.org/entries/sigel-franz-1824-1902/ 

https://historicmissourians.shsmo.org/sigel-franz/